Bloem-werker kom op lyk onder boom af - Maroela Media
Bloem-werker kom op lyk onder boom af
Die liggaam van 'n onbekende man, wat reeds begin ontbind het, is Sondag onder 'n boom in 'n veld in Bloemfontein aangetref.
Kapt. Chaka Marope, polisiewoordvoerder, het gesê dié gru-vonds is Sondag omstreeks 07:45 deur 'n werker van Imperial Logistics gedoen.
"Die man het in die omgewing van Rudolf Greylingstraat in die Hilton-omgewing gery toe hy op die liggaam afgekom het. Die liggaam is onder 'n boom in 'n veld langs die pad aangetref," het Marope gesê.
Volgens Marope dui 'n voorlopige ondersoek daarop dat die man twee dae tevore dood is aan natuurlike oorsake aangesien daar geen sigbare beserings aan sy liggaam is nie. 'n Nadoodse ondersoek sal gedoen word om die oorsaak van sy dood te bepaal.
Die Navalsig-polisie doen tans 'n geregtelike doodsondersoek.
Die polisie het 'n beroep op die publiek gedoen om na vore te kom as 'n familielid vermis word. Die man is swart en is aangetref in 'n blou T-hemp, grys broek en wit tekkies. Mense met inligting oor wie die man kan wees, word versoek om kapt. Thapelo Motseki by 082 467 6348 te bel.
Video: Ouers haal 'boelie' uit skool ná skokvideo
En daar val ek van my stoel af! 'n Beskrywing van die man, dankie. Nou kan die betrokke families die Polisie kontak en nie die HELE land wat iemand vermis nie.
My asem amper weggeslaan ook…..
Frannie · 3 jare gelede
Belaglik eintlik. Die mees obvious manier om iemand te help om iemand te kan uitken is sy kleur, maar o nee, dis polities nie korek nie, so nou weet ons alles, maar nie die kleur van sy vel nie.
Ek sien nou sy kleur word wel genoem. So gewoond dit word nie, skoon bo-oor gelees. Jammer Maroela, het vergeet julle doen dinge darem anders. :-)
Oeps, ek sien julle het dit genoem. Jammer Maroela, ek het vergeet julle doen dinge anders.
Hy het tien teen een niemand wat vir hom omgee nie. Hulle bly daar onder die bome. Ek is van Bloem. Hulle bly ook onder die N1 in die afvoerpype. En reg voor Tempe se hoof ingang onder Furstenburg weg in die afvoerpype. As dit reën is hulle soonat en die beddegoed en klere hang teen Tempie se veiligheids heining om droog te word. In Bloem gee niemand om dat hulle daar bly nie, of altans lyk dit so.